cyanic-selkie/wikianc huggingface dataset:
ג'יילן רוז
קריירת משחק ב-NBA
באמצע עונת הועבר בטרייד לניו יורק ניקס, שוב בתמורה לאנטוניו דייוויס. ב-26 משחקיו בניו יורק קלע 12.7 נקודות למשחק, ובסיום העונה שוחרר מהקבוצה. בעונתו האחרונה בקריירה,, שיחק עבור פיניקס סאנס, בה שימש כשחקן ספסל שולי וקלע 3.7 נקודות בממוצע למשחק.
לאחר הפרישה
בעת פרישתו ב-2007 החל רוז לשמש כפרשן בתוכנית הספורט "SportsCenter", ומאז שנת 2012 משתתף באולפן "NBA Countdown", המשודר ברשתות ESPN ו-ABC לפני משחקי NBA.
הרולד יום פיפרד
חיים אישיים
ב-4 ביוני 1895, הוא התחתן עם הלן קתרין דוצ'טי ווקר (1 באוגוסט 1871 - 27 בנובמבר 1900) - בתו של פיטר גדס ווקר, יצרן יוטה. הם גרו רב הזמן בלונדון, ונולדו להם ארבעה ילדים. הבן הבכור שהיגר לניו-זלנד, נהרג במלחמת העולם הראשונה. ביתם דורותי הלן, הייתה אומנית. בנם הרביעי נפטר סמוך ללידה, וכן גם אשתו הלן נפטרה.
הרולד התחתן שנית ב-8 בינואר 1902, שוב בסקוטלנד. כלתו הייתה אלינור מרגרט הויל בתם של ג'ון הויל סוחר יוטה אחר וקתרין רוברטסון קירקלנד. לפיפרד ואלינור היה בן אחד.
פיפרד מת ב-17 בינואר 1939.
הוא קבור בבית הקברות של צ'יזוויק אולד, כמו הלן אשתו הראשונה. אשתו השנייה אלינור שרדה אחריו כמעט 20 שנה.
טיסות ראשונות באקטון
פיפרד החל לייצר דגמי מטוסים בשנת 1907, וזכה בפרס עבור אחד מהם באולימפיה בשנת 1909. הוא החל לטוס בשנת 1909. הוא שכר סככה ליד ביתו כדי להרכיב את המטוס, שהיה דו-כנפי, ומדחף בעל גובה משתנה. מספטמבר 1909 הוא בחן את המטוס בשדה שכור באילינג במה שהיה אז האנגר היל. הוא הצליח להעלות את המטוס לטיסה ולטוס "מטר או שניים מהקרקע למרחק של מאה מטרים בערך." אולם ב-3 בדצמבר 1909 הושמדו המטוס והאנגר שלו בסערה.
טיסה בשורהם
פיפרד הקים אז (יחד עם ג'ורג' וינגפילד, עורך דין) את חברת Aviator, אשר קיבלה חוזה חכירה על קרקע בשורהאם-ביי-סי ליד בית הספר הישן שלו. עם אדואר באומן ושני עוזרים, הם עיבדו מחדש את עיצוב המטוס והיה להם דגם מוכן ב-3 במאי 1910. הוא הצליח להמריא בקפיצות קצרות, ווקרא למטוס ״יונק הדבש״, שקיבל את הכינוי "החרגול" בזכות קפיצותיו. המטוס התרסק לעיתים קרובות בגלל התעלות הנסתרות בעשב.
בספטמבר 1910 הוא טס בגובה של 10 או 15 מטר לאורך כמעט קילומטר, והצליח לטוס מעבר לשדה לבית המלון הסמוך, "בערך 40 שניות". הוא לא למד איך לסובב את המטוס באוויר, והיה צריך לגרור את המטוס בחזרה להאנגר, מכיוון שלא היה מקום להמריא ליד המלון, אבל הוא חגג עם שמפניה.
חברת קולנוע מקומית ביקשה לצלם את הטיסה, והוא נענה בחיוב. קולין מנטון מתאר זאת כהיבריס אופייני. תוך התעלמות מאזהרות על תעלה מסוכנת, הוא ניסה לטוס מעליה, והרס את המטוס ב"ריסוק טוטאלי" אשר תועד בסרט. הצלם ציין כי ״פיפרד עדיין לא נראה מאוכזב; למעשה, חשבתי שראיתי ברק של סיפוק בעיניו".
Jealousy, Jealousy
Jealousy, Jealousy (בעברית: קנאה, קנאה) הוא שיר שהוקלט על ידי הזמרת האמריקאית אוליביה רודריגו. מתוך אלבום הבכורה שלה, Sour. השיר יצא לאור ב־21 במאי 2021, בסמוך לצאת האלבום עצמו, על ידי חברת התקליטים גפן רקורדס.
רקע והרכב
ב-13 באפריל 2021, אוליביה רודריגו פרסמה את רשימת הרצועות של אלבום הבכורה שלה ובכך חשפה את "Jealousy, Jealousy" להיות הרצועה התשיעית באלבום. האלבום יצא לאור ב-21 במאי 2021.
בריאיון למגזין ניילון שהופץ ב-19 במאי 2021, רודריגו אמרה כי "Jealousy, Jealousy" היה אחד השירים הראשונים שכתבה באלבום וכי בעת כתיבתו היא הייתה "אובססיבית במיוחד לרשתות החברתיות", ואמרה כי "לא הרגשתי שחיי עמוקים יותר מהפיד שלי באינסטגרם". רודריגו גם הדגישה את מרכיב האקוסטיקה של "Jealousy, Jealousy" כסיבה העיקרית שהוא נכלל באלבום, והצביעה על אלמנט של הפסנתר בגשר השיר המרכיב ההופך את השיר לבולט. רודריגו גם ציינה כי זה היה השיר באלבום שהיה לה הכי קשה לכתוב.
מבחינה לירית, השיר הוא על הציפיות הלא מציאותיות שהחברה מציבה לנשים צעירות באמצעות המדיה החברתית ומשתמש בסרקזם על מנת לבטא את הביקורת.
השחקנית האמריקאית ברי לארסון ביצעה גרסת כיסוי לשיר, אותה העלתה בחשבון הטוויטר שלה.
הצלחה מסחרית
למרות שלא הופץ וזכה לקידום כסינגל, השיר הגיע למקום 24 במצעד הבילבורד הוט 100, ולמקום 19 במצעד הבילבורד גלובל 200. בנוסף, נכנס ל-40 המקומות הראשונים בקנדה, אוסטרליה, ניו זילנד, בריטניה, אירלנד ופורטוגל.
מאז צאת האלבום צבר השיר מעל ל-100 מיליון השמעות בספוטיפיי.
הופעות חיות
רודריגו ביצעה את השיר במהלך סרט ההופעה SOUR prom שעלה לאוויר בערוץ היוטיוב שלה.
הכשרה
הכשרה היא תהליך הכנתו של אדם להתיישבות בארץ ישראל על סמך הבסיס האידאולוגי הציוני-הסוציאליסטי. יש להבדיל בין ההכשרה בארץ ישראל, לבין ההכשרה בחו"ל, שהוותה בסיס לעלייה והתיישבות בארץ ישראל, בוצעה בעיקר על ידי תנועת החלוץ והייתה בשיאה בשנות ה-20 וה-30 של המאה ה-20.
הכשרה בארץ ישראל
בשנות המנדט הבריטי ובתקופה הראשונה לקיום מדינת ישראל הייתה מקובלת ההכשרה לחקלאות. קבוצות של צעירים וצעירות אשר התארגנו ל"גרעין" לקראת התיישבות חקלאית היו יוצאים לקיבוץ לתקופת הכשרה. היה זה תנאי מוקדם ליציאה להתיישבות ביישוב קיים וכל שכן ליישוב חדש. ההכשרה כוללת הכנה מקצועית ואידאולוגית.
הכשרה מחוץ לארץ ישראל
ההכשרה החלה באימפריה הרוסית בסוף המאה ה-19 ובארצות הברית בתחילת המאה ה-20. בקונגרס הציוני ה-12 בשנת 1921 נערך כנס היסוד של ההסתדרות העולמית של החלוץ, בהשתתפות נציגים מכל רחבי העולם.
ההכשרה נערכה לרוב בחוות או במשקים חקלאיים, המשתתפים חולקו לקבוצות ולמדו את מכלול הנושאים הנדרשים להקמת יישוב חקלאי. רוב המשתתפים היו בעלי רקע עירוני וחסרי ידע חקלאי, לכן ההכשרה כללה עבודה חקלאית, לימוד מלאכות מכניות-טכניות ולימוד עברית. עם התפתחות ההכשרה נוספה גם ההכשרה בתחום הזהות היהודית שכללה לימוד היסטוריה וספרות יהודית. קבוצות ההכשרה חיו לרוב בקומונה וחגגו את החגים היהודיים. לעיתים רחוקות נשלחו גם מועמדים בודדים לעלייה ללימוד אצל חקלאים או בעלי מלאכה לא-יהודים. בגרמניה הוכשרו בשנת 1934 כ-3,500 צעירים ב-32 מתקני הכשרה שונים.
שאמו שטרן
שאמו (שמואל) שטרן (בהונגרית: Stern Samu; נֶמֶשסַאלוֹק, 5 בינואר 1874 – בודפשט, 1946) היה איל ממון ומנהיג קהילתי הונגרי-יהודי. כיהן כראש קהילת פשט מ-1929, ומ-1932 כיהן גם כנשיא איגוד הקהילות הנאולוגי הארצי. כרוב מוחלט של יהודי הונגריה ראה ביהדות דת ולא לאום, הגדיר את עצמו "הונגרי בן דת משה", והתנגד לציונות. לאחר כיבוש הונגריה על ידי הוורמכט במלחמת העולם השנייה, מונה לראש היודנראט בבודפשט, תפקיד שמילא במהלך החלק העיקרי של שואת יהודי הונגריה, עד אוקטובר 1944. בשנת 1945 אחרי סיום המלחמה הואשם בשיתוף פעולה ונרפות לנוכח ההשמדה, אך מעולם לא הועמד לדין. שטרן שטח את גרסתו לאירועים באוטוביוגרפיה שפרסם ב-1946.
ביוגרפיה
שטרן נולד במשפחה דתית. הוא למד במשך שנתיים בישיבת "לא אלמן ישראל" ביאנושהאזה, בטרם נרשם לבית ספר למסחר בניגוד לרצון הוריו. לאחר סיום לימודיו בבית ספר זה הוא החל לעבוד באחוזה המשפחתית ולאחר מכן הקים משק חלב עצמאי משלו. בזכות כישרונו המסחרי והטכניקות שנקט מצא את עצמו במהרה בכיסא של מנהל חברה בתעשיית מזון בבודפשט. עד מהרה הפך לאחת הדמויות המוכרות ביותר של ענף המזון של בירת הונגריה.
לאחר פרוץ מלחמת העולם הראשונה הוא הפך למנהל הבנק ההונגרי למסחר של פשט. בתפקידו זה הפך לאחד המובילים באספקת המזון לצבא שהניב הכנסות משמעותיות לבנק בניהולו. שטרן ניסה בכל כוחו להרחיק את עצמו ואת הבנק מהשחיתות הכלכלית במלחמה ואכן הצליח. כהוקרה על פעילותו נגד השחיתות, הזמין אותו אישטוון טיסה להיבחר לאחד המושבים הפנויים באספה הלאומית של הונגריה (הפרלמנט ההונגרי), אך הוא סירב. בהמשך קיבל את פרס "יועץ החצר" מפרנץ יוזף הראשון, קיסר אוסטריה שהיה גם מלך הונגריה. שטרן היהיר, הגאה, דאג אז שההודעה הרשמית לעיתונות באותו יום תזכיר רק את העיטור הזה. איש העסקים המלוכני, השמרני התייחס בחשדנות למהפכת החרציות, לא אהב את מיהאי קארואי ונמלט לווינה לאחר ההשתלטות הקומוניסטית בשנת 1919. הוא שב רק לאחר נפילת הרפובליקה הסובייטית ההונגרית, והוזהר מיד שהטרור הלבן רוצה לשים יד גם עליו. הוא לא נפגע בעצמו, אך שני דירקטורים של החברה הגדולה שהייתה בשליטתו נעצרו והוכו קשות. הם שוחררו רק עקב התערבותו הפוליטית של שטרן.
התבססות ממשלתו של הרוזן אישטוואן בתלן החליפה את התקופה הסוערת של לאחר מלחמת העולם הראשונה (הרוזן אישטוואן בתלן היה ראש ממשלת הונגריה בין 14 באפריל 1921 לבין 24 באוגוסט 1931. הממשלה האנטישמית בראשותו שלטה במדינה במשך יותר מעשר שנים, עד שנפלה בשל השפל הגדול). תקופה זו העניקה לשטרן תנופה חדשה ותחום התעניינות חדש, חיי הקהילה היהודית. בשל קשריו המסועפים נבחר בשנת 1929 ליו"ר הקהילה (הנאולוגית) של הקהילה יהודית בפשט (PIH) ולאחר מכן בתוך מהומה בבחירות ליו"ר ארגון הגג הארצי של הקהילה בשנת 1932, הלשכה הלאומית היהודית ההונגרית (MIOI) הפך לנשיאה. באותה תקופה ה MIOI היה הארגון היהודי הגדול והעשיר ביותר בעולם, כאשר הארגון PIH בתוכו בלבד היווה את הקהילה הדתית הגדולה ביותר בעולם באותה תקופה עם כ-250,000 חברים. באותה תקופה קמה האגדה, שתיארה היטב את קשריו והשפעתו הרבים של שטרן, שהיה שותפו הקבוע למשחק קלפים של עוצר הונגריה האנטישמי מיקלוש הורטי. שטרן ניסה להילחם באנטישמיות המתפשטת והמתבססת בהונגריה באותה תקופה, ועשה זאת בכל הערוצים הפורמליים והבלתי פורמליים. הוא התקבל לראיונות אצל ראשי הממשלה דיולה גמבש ובלה אימרדי, כמו כן גם אצל הורטי. כמצדד בהתבוללות וכאנטי-ציוני וכאיש עסקים עשיר מופלג, ניסה שטרן להפריך את תאוריות הקונספירציה על קשר "היהדות הבינלאומית" הן הקומוניסטית ולעיתים גם הקפיטליסטית.
ב-19 במרץ 1944 פלשו הנאצים להונגריה. אדולף אייכמן, ראש המחלקה היהודית של הגסטפו, הגיע ימים אחדים לאחר מכן לבודפשט והקים שם מועצה יהודית מרכזית מקומית, כפי שהיה מקובל בכל ארצות הכיבוש הגרמני. כמזכירו שימש המשורר, הסופר והעיתונאי היהודי הוגו צ'רגה ששימש קודם סגן נשיא אומיקה - ההתאחדות הלאומית היהודית-הונגרית לחינוך שנסגר במרץ 1944. המועצה הייתה אחראית על העברתן ואכיפתן של דרישות הנאצים כלפי היהודים המקומיים. כדי להשיג זאת, בדרך כלל הוצבו מנהיגים ותיקים של הקהילות המקומיות בראש המועצות. שטרן יכול היה לברוח על ידי כספיו ובקשריו או פשוט לסרב להצעה, אך הוא הרגיש שאם לא יקבל על עצמו את התפקיד, הוא פשוט יבגוד בקהילתו ולכן כשהוצע לו תפקיד נשיא המועצה היהודית הוא הסכים.
הוא קיווה שהתבוסה הצבאית של הגרמנים (ושל מפלגת צלב החץ) תתרחש מוקדם יותר מגירוש יהודי הונגריה, ולכן הוא תמיד משך זמן וניסה להרגיע את הסירוב וההתנגדות היהודית. בכך תרמה המועצה, ללא כוונתה, לגירוש "החלק" של יהודי הונגריה למחנות ההשמדה. הוא והמועצה תרגמו את דו"ח אושוויץ (דו"ח ורבה-וצלר) להונגרית וניסו לשלוח אותו להורטי ולמנהיגים הונגרים אחרים, ואז הצליחו להעבירו גם לחו"ל. פעולה זו לא הועילה. בעת יציאתו לאור של הדו"ח החל הגירוש ההמוני של יהודי הונגריה מערי השדה ומהכפרים, מהיהודים הוסתר מקום ומטרת הגירוש ומה מחכה להם ב"מחנה המעבר" שהיה למעשה מחנה המוות, אושוויץ. לאחר השתלטות מפלגת צלב החץ על השלטון בהונגריה באוקטובר 1944, שטרן נאלץ להסתתר וציד אחריו החל. לכן הניהול האופרטיבי של המועצה עבר ללאיוש סטוקלר.
לאחר המלחמה רבים קראו להעמיד לדין את שטרן באומרם כי היה משתף פעולה עם הנאצים ובתמורה לחייו שלו עצמו, של משפחתו ושל חבריו, בגד בכל יהדות הונגריה, אך בסופו של דבר לא הועמד לדין לאחר חקירת משטרה שלא העלתה דבר ממשי נגדו. על תפקידו ופעילותו במועצה היהודית ועל המועצה היהודית בכלל הוא כתב ספר בשנת 1946 זיכרונותיי - מרוץ נגד הזמן! זמן קצר לאחר מכן באותה שנה הלך לעולמו.
בעיית RSA
בקריפטוגרפיה, בעיית RSA היא הבסיס התאורטי להצפנת RSA, שהומצאה על ידי שמיר, ריבסט ואדלמן ב-1977, ונמצאת מאז בשימוש מאסיבי בכמעט כל מערכת הצפנה מודרנית. בעיית RSA היא בעיה בתורת המספרים שאפשר לנסחה בקיצור: "מציאת שורש ממעלה e של c מודולו n".
מודולוס RSA
בוב שברשותו המפתח הפרטי יכול לפענח את C כיוון ש- ומזה נובע ש-.
יריב פוטנציאלי יכול לנסות לגלות מהו C על ידי ציתות לרשת וייתכן אף שהמפתח הציבורי של בוב ידוע לו. ההנחה היא שלמרות האמור יהיה קשה לו לחשוף את M או את d.
ניסוח פורמלי של הבעיה
המגבלות שהוטלו על הפרמטרים מבטיחים שלכל C קיים אך ורק M יחיד המתאים לו, כלומר היא תמורה ב-. הפונקציה gcd היא מחלק משותף מקסימלי. היריב, שהמפתח הפרטי אינו ידוע לו, חייב להפוך את פונקציית RSA. חיפוש סדרתי של הפונקציה ההופכית מחייב בממוצע בדיקת כמעט כל המעריכים האפשריים. אם המעריך גדול המשימה תהיה בלתי מעשית.
השערת RSA
השערת RSA מניחה שבעיית RSA המתוארת קשה לפתרון במידה והתנאים הבאים מתקיימים: הגורמים הראשוניים של המודולוס אינם ידועים לתוקף, המודולוס גדול מאוד, המודולוס נוצר באקראי (הגורמים נבחרו באקראי) וכן המסר M (ומזה נובע גם הצופן C) ממופה לאלמנט אקראי ב-, דהיינו בטווח [0,n-1].
השערה זו זהה לטענה שפונקציית RSA היא חד-כיוונית עם דלת מלכודת כשהמפתח הפרטי הוא דלת המלכודת. דהיינו בעוד שקל לחשב חזקה ממעלה e של x (מודולו n), הרי שקשה לבצע את הפעולה ההפוכה, לחשב את השורש ממעלה e של C מודולו n. אלא אם כן יינתן רמז סודי שהוא במקרה זה \phi(n).
אקראיות M חשובה כיוון שאם ידוע ש-M נבחר מתוך טווח קצר, היריב יכול לנסות לפענח את C פשוט על ידי ניסוי כל האפשרויות (מבלי צורך להפוך את פונקציית RSA כלל).
הקשר לפירוק לגורמים
קל לראות שבעיית RSA אינה קשה יותר מפירוק לגורמים. כלומר, אם קיים אלגוריתם יעיל לפירוק לגורמים אזי RSA אינו בטוח כלל. היות שאם היריב יכול לפרק את המודולוס לגורמים קל לו לחשב את סדר החבורה \phi, למצוא את המפתח הפרטי (n,d) מתוך המפתח הציבורי (n,e) כך שמתקיים ואז לפענח את C.
שבירת RSA על ידי פירוק לגורמים נקראת שיטת כוח גס, דהיינו ניסוי כל המספרים האפשריים עד שיימצא גורם. אם המספר גדול מספיק גם המהיר במחשבים יזדקק למאות שנים לצורך כך. חרף המאמצים טרם נמצאה שיטה יעילה לפירוק לגורמים המהירה במידה משמעותית מכוח גס. אין הוכחה שלא תימצא כזו, ואף לא מובטח שלא ניתן לשבור את RSA ללא קשר לפירוק לגורמים. השיטה מתבססת רק על העובדה שלא נמצאה עד כה דרך כזו. גורלו של המשפט האחרון של פרמה, שלאחר 350 שנה ללא פתרון נמצאה לו הוכחה, כגורלן של בעיות קשות אחרות שפוצחו בסופו של דבר, עלולים להעלות פקפוק קל ביחס לביטחון צופן זה.
מודולוס RSA שלא נבחר באקראי עלול להכיל חולשות שמאפשרות שבירתו בקלות. לדוגמה אם n=pq נבחר כך ש-p-1 הוא כפולה של ראשוניים קטנים שאינם עולים על חסם כלשהו B אזי ניתן לפרקו לגורמים בזמן של B^3 בערך.
על כל פנים ההפך אינו מוכח. דהיינו השאלה אם יימצא אלגוריתם יעיל לשבירת RSA, האם אפשר לבנות באמצעותו אלגוריתם יעיל לפירוק לגורמים, היא שאלה פתוחה. או בניסוח אחר:
בונה ו-Venkatesan ואחרים הוכיחו שאם e קטן כגון e\le 17, התשובה לשאלה האמורה היא "לא". במילים אחרות ייתכן שלא קיימת רדוקציה מבעיית RSA לפירוק לגורמים במקרה הפרטי של e קטן. אך אין בזה די כדי להוכיח באופן כללי שבעיית RSA קלה מפירוק לגורמים.
לאחר המצאת RSA חודשו המאמצים למציאת אלגוריתמים יעילים לפירוק לגורמים. ב-1981 פיתח קארל פומרנץ את אלגוריתם הנפה הריבועית אשר נחשב עד ל-1993 לאלגוריתם היעיל ביותר (באופן אסימפטוטי) לפירוק לגורמים. ב-1993 הומצאה נפת שדה מספרים הידועה כיום כאלגוריתם הטוב ביותר בכל הזמנים לפירוק לגורמים של מספרים גדולים מאוד (בשל מורכבותה נפת שדה המספרים יעילה בעיקר מעל מאה ספרות עשרוניות).
עדי שמיר וערן טרומר פיתחו חומרה היפותטית (TWINKLE ו-TWIRL) להאצת תהליך הניפוי של אלגוריתם NFS. באמצעותה פירוק לגורמים של מודולוס RSA בגודל 1024 סיביות בר ביצוע בזמן סביר. במאמרם נטען שניתן לבנות מערכת ייעודית מעשית לשבירת RSA בסדר גודל של 1024 סיביות בתוך כשנה ובעלות של כעשרה מיליון דולר. לא ידוע על מימוש מעשי של החומרה שהציעו.
בעקבות פרשת סנאודון, ישנם מומחי אבטחה המעריכים כי נכון לשנת 2013 ארגונים בינלאומיים בעלי אמצעים כמו NSA מסוגלים לפצח מפתח כזה בעלות של כמיליארד דולר בזמן קצר בהרבה (כמספר שעות).
לפי חוק מור כל שנתיים בערך היכולת הטכנולוגית מכפילה עצמה. אולם קצב המיזעור הולך ודועך. בשנת 2007 צוטט מור כי בתוך עשר שנים לא יתאפשר מיזעור נוסף בהתאם לחוק שהגה. בהערכה זהירה מודולוס בגודל 2048 סיביות (או 4096 סיביות לאלו שחוששים במיוחד), מספק רמת ביטחון ראויה לכל צורך מעשי בזמן הקרוב.
תכונת המעגליות
בשל העובדה שהצפנת RSA הנה תמורה ב-, אם קיים שלם k המקיים. מאותה סיבה. אם \ n קטן חיפוש סדרתי של k כזה אפשרי. אפשר להתחיל בערך נמוך ולקדם את k עד שהמשוואה האמורה מתקיימת. יתרה מזו, ניתן לייעל את ההתקפה על ידי מציאת השלם \ u העונה על הדרישה. יש סיכוי טוב למצוא את \ u בפחות מהזמן הדרוש למצוא את \ k. אם מודולו אחד מהגורמים הראשוניים של \ n, אזי  הוא גורם ראשוני של n וכאמור ידיעת הגורמים הראשוניים מספקת לחילוץ מפתח הפענוח. במקרה ש- אזי מתקיים בהכרח u=k וכאמור, במקרה כזה מתקבל \ m בלא צורך במפתח הפענוח כלל. למעשה אפשר לראות בשיטה זו כדרך שונה לפירוק n לגורמים. כאמור, פירוק לגורמים היא בעיה קשה כך שתכונה זו אינה מהווה איום משמעותי על אלגוריתם RSA.
מספרים ראשוניים
כאמור חשוב שהמספרים הראשוניים ייבחרו באקראי. לא מומלץ למשל להשתמש ברשימת מספרים ראשוניים מפורסמת, כיוון שבדרך זו מועבר מידע ליריב פוטנציאלי. בבחירת מספרים ראשוניים רצוי שיהיו לא רק אקראיים אלא גם קשים לניחוש. אילו הגדרות שונות, כיוון שאקראיות לבדה אינה מבטיחה קושי בניחוש. על כן השיטה המקובלת היא הפעלת מחולל אקראי בטוח ליצירת מספר אי-זוגי אקראי באורך הרצוי ובדיקת ראשוניותו, מכיוון שבדיקת ראשוניות קלה יותר מפירוק לגורמים, אם המספר מתגלה כפריק מנסים שוב עם מספר אחר. הסיכויים הם שתוך מספר ניסיונות קצר בערך כמספר הספרות, יימצא ראשוני. כמו כן רצוי ש-p ו-q יהיו בגודל זהה בקירוב, כלומר שלמודולוס n לא יהיו גורמים קטנים כלשהם. זאת כדי לסכל אפשרות שימוש באלגוריתם פירוק שמנצל את קיומם של גורמים קטנים. מצד שני רצוי שההפרש ביניהם לא יהיה קטן מדי. כי אם p \approx q, אזי גם ואז ניתן למצוא אותם בחיפוש קל, קרוב לשורש.
יש הממליצים להשתמש במספרים ראשוניים חזקים. \ p הוא מספר ראשוני חזק אם הוא מקיים את ההגדרות הבאות:
הוכח מעשית שאין צורך במספרים ראשוניים חזקים, משום שמספרים ראשוניים גדולים מאוד שנבחרו אקראית בדרך בטוחה, כמעט תמיד נוטים לענות על דרישות אלו.
חשיפת המפתח הפרטי לעומת פירוק לגורמים
ההוכחה פשוטה. אם d ידוע אפשר לחשב את k=de-1. ידוע ש-k צריך להיות כפולה של הסדר \phi. היות ש-\phi זוגי, אם כותבים את k כ-2^tr כאשר r אי-זוגי ו-t\ge 1, מתקיים g^k\equiv 1 עבור כל ולכן g^{k/2} הוא שורש ריבועי של 1 מודולו n. לפי משפט השאריות הסיני ל-1 ארבעה שורשים ריבועיים מודולו n=pq. שניים הם \pm 1 האחרים הם \pm x כאשר x מקיים וכן. בעזרת אחד משני השורשים האחרונים אפשר לגלות את הגורמים של n על ידי חישוב (gcd היא מחלק משותף מקסימלי). אפשר לראות שאם g נבחר באקראי, אחד מהאלמנטים ברצף מודולו n הוא שורש ריבועי של 1 בהסתברות של לפחות חצי. כל האלמנטים ברצף האמור ניתנים לחישוב בזמן של.
הטענה ההפוכה נובעת ישירות מהעובדה שבהינתן הגורמים הראשוניים אפשר לחשב את \phi ואת d. מזה נובע שבעיית פירוק לגורמים שקולה לחשיפת המפתח הפרטי, כך שאין טעם להסתיר את המפתח הפרטי ממי שהגורמים ידועים לו וכן להפך. מסיבה זו לא יהיה חכם לשתף מודולוס אחד לכמה משתמשים (כך שרק המפתחות הפרטיים והציבוריים שלהם שונים). כי בידי כל אחד מהם מספיק מידע כדי לפרק את n לגורמים ואז הוא יכול לחלץ את המפתחות הפרטיים של כל האחרים מתוך המפתחות הציבוריים שלהם.
מעריך d קטן
בפענוח סיבוכיות פעולת ההעלאה בחזקה המודולרית, ליניארית ביחס לאורכו של d בסיביות, מסיבה זו אם המפתח הפרטי קטן משיגים שיפור ביעילות הפענוח בפקטור משמעותי. התקפה מתוחכמת של מייקל ויינר מראה שעם מפתח פענוח קטן אפשר לשבור את המערכת כולה בקלות. הטענה היא:
ההתקפה של ויינר מבוססת על קירוב שברים משולבים. היות ש-ed שקול ל-1 מודולו \phi קיים k המקיים ed-k\phi=1. מתקיים יחס הקירוב:
השברים k/d נותנים קירוב טוב של e/n על ידי התכנסות השבר המשולב. התוקף יכול לחשב את ההתכנסויות עבור e/n. אחד מהם יהיה שווה ל-k/d ולאור האמור צריך להיות ולכן k/d הוא שבר מצומצם. האלגוריתם של ויינר מאפשר חילוץ d בזמן ליניארי. אם n באורך 1024 סיביות d חייב להיות לפחות 256 סיביות כדי לסכל התקפה זו. לחלופין אפשר להגדיל את e על חשבון d. ויינר הראה שאם e>n^{1.5} ההתקפה שלו לא תצלח. על כל פנים הגדלת e אינה פותרת את בעיית היעילות אלא מעבירה אותה להצפנה. ייתכן ושיטה זו תהיה יעילה במקרים בהם המחיר שווה את התועלת, אם אין חשיבות לגודל מפתח ההצפנה לעומת מפתח הפענוח.
ייעול ההצפנה והפענוח מבלי להסתכן בהתקפה של ויינר, אפשרי באמצעות משפט השאריות הסיני כפי שמובא בתקן PKCS. אם מחלקים את d לשני מפתחות פענוח כך שמתקיים וכן  ואורך כל אחד מהם מחצית מאורך המודולוס. אזי הפענוח מתייעל בפקטור של שניים בקירוב. בפענוח משתמשים במשפט השאריות הסיני כדי לפתור את מערכת השקילויות וכן  כדי לחשב את M. והרעיון הוא שהמפתחות d_p ו-d_q קטנים לכן העלאה בחזקה עם מפתחות אילו יעילה יותר. לא ברור האם השיטה הזו מחזקת או מחלישה את RSA.
החסם שהציע ויינר אינו מדויק. בונה ואחרים הוכיחו שכל עוד d<n^{0.292} אפשר לשחזר את d מתוך (n,e). בכל אופן החסם המדויק הוא שאלה פתוחה.
מעריך e קטן
משיקולי יעילות מקובל שהמעריך הציבורי יהיה קטן, זאת מבלי לפגוע בביטחון המערכת. הדבר חשוב במיוחד כאשר מיישמים את RSA בחומרה כמו כרטיס חכם. e=2^{16}+1 נפוץ ביישומים מעשיים, יתרונו במשקלו הבינארי הנמוך. יש לשים לב שאם המסר עצמו קטן גם הוא, ייתכן שיהיה אפשר פשוט לחשב את השורש ממעלה e של המסר ללא המודולוס (אם ). משפט קופרשמידט אומר:
כלומר אפשר לחשב כל השורשים של f מודולו n הנמוכים מ-X=n^{1/d}. ככל ש-X קטן זמן הריצה קטן בהתאם. הרעיון של קופרשמידט מבוסס על LLL (אלגוריתם לצמצום סריגים) וזמן הריצה שלו נשלט בידי הזמן שלוקח ל-LLL לרוץ על סריג בעל מימד O(w) כאשר. הוא טוב במקרה שמנסים למצוא שורשים קטנים מודולו מספר פריק ויש לו השלכות גם בתחומים אחרים (במקרה של מספר ראשוני אין צורך בכך כי קיימות שיטות יותר טובות). על כל פנים ההשלכה של משפט זה שניתן לפתח התקפה על RSA כאשר המעריך הציבורי e קטן, כדלהלן.
אם השולח מצפין מסר m מספר פעמים עבור i משתמשים, כל אחד עם המפתחות המתאימים (n_i,e_i) שלהם, אם כל e_i שווים ל-e שלם קטן (נניח e=3), הרי שיריב שמסוגל ליירט את המסרים המוצפנים יכול לחלץ את המסר המקורי על ידי משפט השאריות הסיני ברגע שיצליח להניח ידו על לפחות e מהם. משום שעבור המסרים קיים שלם  כך ש-. לפי משפט קופרשימדט M יהיה השורש ממעלה e (מעל השלמים) של C'. גם אם השולח ייפרד את M על ידי סכימת ריפוד ידועה כלשהי (אם הריפוד הוא ערך קבוע עבור כל משתמש) ההתקפה עדיין ישימה. לכן הריפוד חייב להיות אקראי כדי לסכל את ההתקפה האמורה.
התקפה אחרת של פרנקלין וריטר על RSA עם מעריך e קטן, מנצלת קשר או יחס בין מסרים. כלומר אם לדוגמה השולח מצפין שני מסרים m_1,m_2 כאשר m_2 הוא פונקציה ידועה כלשהי מהצורה f=ax+b של m_1. וכן. ידוע ש-m_1 הוא שורש של הפולינום וכן m_2 הוא שורש של. הגורם הליניארי x-m_2 מחלק של שני הפולינומים. לאור זאת אפשר להשתמש באלגוריתם אוקלידס כדי לחשב את. ההשלכה של התקפה זו הפכת חמורה יותר אם סכימת הריפוד אינה בטוחה. אם השולח מרפד את המסר m לפני המשלוח על ידי הוספת מספר אקראי קצר r לסוף המסר הרי שאם יעלה בידי התוקף להשיג מסר M כלשהו שנשלח פעמיים (עם ריפוד שונה, דהיינו וכן  כאשר z הוא אורך הריפוד בסיביות), הוא יכול לבצע את ההתקפה האמורה ולחלץ את M. כיוון שאם מגדירים את הפולינומים  וכן, ידוע שאם y=r_1-r_2 הרי ש-m_1 יהיה שורש משותף של שניהם שאותו אפשר למצוא בעזרת אלגוריתם קופרשמידט אם הוא קטן.
ראוי לציין שאם המעריך גדול ההתקפות האמורות אינן יעילות. דרך אחרת לסכל התקפות אילו היא לרפד את המסר בסכימת ריפוד אקראית בטוחה. למרות זאת בגלל ההתקפות המתוארות התקנים הידועים נמנעים באופן כללי משימוש במפתחות הצפנה או פענוח קטנים.
חשיפה חלקית של d כאשר e קטן
בונה ואחרים הוכיחו שאם עלה בידי התוקף לגלות חלק (למשל רבע) מסיביות המפתח הסודי d הרי שהוא יכול באמצעותם לגלות את המפתח הסודי כולו בתנאי שמפתח ההצפנה מקיים e<\sqrt{n}. עובדה זו נובעת ממשפט קופרשמידט שהוכיח שאם יעלה בידי התוקף לנחש נכונה כרבע מסיביות אחד הגורמים הראשוניים של המודולוס, ביכולתו לפרק את המודולוס כולו לגורמים בזמן של ניסיונות.
בנוסף אפשר לראות שאם המעריך e קטן מערכת RSA מדליפה כמחצית מהסיביות המשמעותיות של המפתח הפרטי d. הסיבה היא בשל המשוואה עבור 0<k\le e. בהינתן k כאמור התוקף יכול לחשב את  ואז את לכן \hat d הוא קירוב טוב של d. דהיינו ברוב המקרים מחצית הסיביות המשמעותיות של \hat d זהות לסיביות של d. היות שקיימים רק e ערכים אפשריים של k אפשר לבנות טבלה קטנה של e כניסות כך שאחד מהאלמנטים בה שווה למחצית השמשעותית של סיביות d.
כפליות (Multiplicative)
אם m_1, m_2 הם מסרים כלשהם שהטקסטים המוצפנים המקבילים להם הם c_1, c_2 בהתאמה. אזי מתקיימת הזהות הבאה:
תכונה זו נקראת גם הומומורפיזם והיא מאפשרת במצב מסוים התקפה שבה לתוקף גישה חלקית למערכת ההצפנה (אין לו גישה למפתח ההצפנה) אם וברצונו לחשוף את C ביכולתו להסתירו על ידי הכפלת הטקסט המוצפן ב-x^e כלשהו כך:, אם המערכת תפענח עבורו את s בלא ידיעת הקשר שבינו לבין C הוא יקבל את:. תוצאה זו מאפשרת חילוץ C בשל הזהות הבאה:
ולכן. כלומר מסירים את x על ידי הכפלה בהופכי שלו כדי לקבל את הטקסט מקורי. תכונה זו שימושית גם לטכניקת הסינוור להלן כנגד התקפת ערוץ צדדי. הדרך הטובה ביותר למנוע חולשות עקב תכונת הכיפליות היא לרפד את המסר באמצעות סכימת ריפוד בטוחה.
פריקות עצמית
כך שאפשר למעשה להמיר טקסט מוצפן נתון M^e לטקסט מוצפן אחר (MR)^e כאשרR אקראי. כעת היות שיש סיכוי שהתוצאה תהיה "חלשה" במובן שייתכן שתהיה דרך קלה לפענחה, הרי שהתוקף יכול לנצל עובדה זו כדי לפענח כל טקסט מוצפן. הוכח שאם קיים אלגוריתם \text{A} שיכול לפענח חלקיק קטן \epsilon מסך כל ההצפנות האפשריות, הרי שקיים אלגוריתם אקראי אחר \text{A}' שיכול לפענח את כל המסרים המוצפנים באותה סיבוכיות זמן בערך.
מצד אחד תכונת הפריקות העצמית מלמדת שאפשר לצפות מכך שהרוב המכריע של הטקסטים המוצפנים יהיה קשה לפענוח באופן כמעט שווה, תכונה שהועילה בהוכחת ביטחון מספר מערכות הצפנה אסימטרית המבוססות על RSA. אולם מאידך היא נותנת כלים טובים בידי התוקף, היא מאפשרת לגלות טקסט מוצפן אחד מתוך טקסט מוצפן אחר. זו אחת הסיבות מדוע חשוב שמערכת ההצפנה תהיה עמידה כנגד התקפת מוצפן נבחר.
השערת RSA החזקה
באריץ' ופיצמן ואחרים המציאו ב-1997 את השערת RSA החזקה (Strong RSA Assumption) שמאז מהווה בסיס למספר מערכות הצפנה וחתימה דיגיטלית בין היתר חתימה דיגיטלית של קריימר ושופ. השערה זו שונה מההשערה הרגילה בכך שהתוקף יכול לבחור גם את המפתח הציבורי, כדלהלן: כלומר היריב מקבל מודולוס וטקסט מוצפן ועליו למצוא כל מעריך ובסיס כך שהמשוואה האמורה תתקיים. ייתכן שמשימה זו תהיה קלה יותר מפתרון בעיית RSA הרגילה ולכן ההשערה נקראת חזקה במובן הזה, שאם היא קשה, הרי שהיא משיגה ביטחון גבוה יותר מ-RSA הרגיל.
סיבית קשה ב-RSA
אף על פי ש-RSA בטוח בהנחה שהשערת RSA נכונה ובהנחה שפירוק לגורמים היא משימה קשה. בכל זאת בתנאים מסוימים RSA מדליף מעט מידע על הטקסט המקורי, כלומר קל לנחש סיביות מסוימות של המסר המקורי מתוך הטקסט המוצפן. גולדווסר ומיקאלי הראו שאם היריב יכול לנחש את הסיבית הכי פחות משמעותית של הטקסט המקורי, הוא יכול עם מידע זה לבצע התקפה שבה יצליח יחלץ את כל סיביות המקור בזמן פולינומי. ואזירני וכן שור, גולדרייך, אלקסי פישלין, שנור ואחרים הוכיחו ש- הסיביות הפחות משמעותיות של הטקסט המוצפן של הצפנת RSA בטוחות, דהיינו ההסתברות לניחוש מוצלח שלהן הוא לא יותר מאשר כאשר.
הוסטד ונוסלנד הוכיחו שכל סיביות הטקסט המקורי "מוסתרות היטב" בהצפנת RSA במובן שאם יהיה בידי תוקף יתרון כלשהו לגלות חלק מהן הרי שהוא יצליח לחשוף את כולן באותה מידה. ההוכחות מתבססות על רדוקציה המוכיחה שאם קיים אלגוריתם יעיל לניחוש סיבית אחת או יותר אפשר לבנות ממנו אלגוריתם לניחוש כל הסיביות ומכאן להיפוך פונקציית RSA.
תכונה זו היא חרב פיפיות, מצד אחד מבטיחה כי כל הסיביות מוגנות במידה שווה, אולם מצד שני מעניקה לתוקף כלי רב עוצמה, אם יעלה בידו לנחש סיבית אחת הוא יכול לגלות את כולן. מסיבה זו יישום RSA דורש תשומת לב רבה וזהירות שלא ייוצר מצב שחלק מהמערכת ידליף שלא במודע רסיס כלשהו שיאפשר לתוקף לשבור את המערכת כולה.
התקפת מוצפן נבחר
היות שפונקציית RSA דטרמיניסטית באופיה לא ניתן לסכל התקפה זו. הדרך היחידה לסכלה היא לעשות שימוש בסכימת ריפוד אקראית על המסר לפני ההצפנה כמו OAEP. בצורה זו מבטלים את דטרמיניסטיות ההצפנה וההתקפה נעשית חסרת תועלת.
התקפת תיזמון
RSA הבסיסי פגיע להתקפת ערוץ צדדי המודדת במדויק את הזמן הדרוש לביצוע פענוח. למשל בהינתן כרטיס חכם שבו מוטמע מפתח הצפנה סודי שכמובן לא ניתן לראות באמצעים רגילים. בגלל שהמספרים העצומים לא מאפשרים חישוב ישיר של העלאה בחזקה פעולת הפענוח מנצלת את "אלגוריתם ריבוע וכפל" כדי לחשב את C בחזקת d ברקורסיה של העלאות בריבוע. העיקרון הוא להקצות משתנה זמני שמתחיל ב-1, סורקים את הייצוג הבינארי של המעריך מימין לשמאל (מהסיבית הכי פחות משמעותית לסיבית העליונה). אם הסיבית היא "1" מכפילים את המשתנה הזמני ב-C ומעלים בריבוע ואילו אם הסיבית היא "0" מבצעים רק העלאה בריבוע, מצמצמים את התוצאה במודולוס וממשיכים כאשר התוצאה האחרונה היא במשתנה הזמני. היות ש-d אי זוגי, אנחנו יודעים שבסבב הראשון מתבצעת העלאה בריבוע וכפל מלא ב-C אם מודדים את הזמן הדרוש לפעולה זו ומשווים עם הפעולה של האלגוריתם בסבב הבא ונמצא הבדל אפילו כלשהו אפשר להעריך שהסיבית השנייה היא "0". בדרך זו ניתן לעלות על כל הסיביות. באותה מידה אפשר לבצע את ההתקפה על ידי מדידת הפרשי צריכת החשמל בזמן ביצוע פעולות ההעלאה בריבוע וכפל.
מחשב קוונטי ובעיית RSA
היות שביטחון הצפנת RSA מבוסס בעיקר על פירוק לגורמים - בידיעת הגורמים הראשוניים של המודולוס השיטה הופכת ללא בטוחה כלל, יש חשיבות בהקשר זה להתקדמות הטכנולוגית בכל המישורים בתחום פירוק לגורמים. מסיבה זו עם המצאת אלגוריתם שור והדיון על מחשבים קוונטיים, הנושא נעשה רגיש. כאשר מחשב קוונטי פונקציונלי יהפוך למעשי רוב האלגוריתמים האסימטריים ביניהם RSA יצאו מכלל שימוש.
ב-2011 פרסמה חברת D-Wave הקנדית שהצליחה לייצר מעבד קוונטי המכיל 128 קיוביטים שנועד בעיקר לפתרון בעיות כמו אופטימיזציה, מדגמים, ביואינפורמטיקה וכדומה. מומחי החברה הדגישו שהמעבד אינו מסוג מעבד לשימוש כללי ולכן לא מתאים לכל מטרה ועוד הם מצפים לכל היותר לשיפור ריבועי ביכולת החישובית לעומת מחשב קונבנציונלי בפתרון בעיות מסוימות בתורת המספרים. במאי 2013 הכריזה החברה על מחשב קוונטי מדור שני בעל 512 קיוביטים. המעבד של D-Wave כפי שהוצג אינו מתאים לפירוק לגורמים משום שלא ניתן להריץ עליו את אלגוריתם שור. המחשבים הקוונטיים הדיגיטליים שפותחו נכון להיות אינם מסוגלים לפרק לגורמים מספרים גדולים לפי התקן העולמי הנוכחי. בנוסף כל מספר שניתן לטעון ב-512 קיוביטים אפשר לפרק לגורמים על מחשב קונבנציונלי.
ג'סי
אישים
}}
מר לינקולן הצעיר
מר לינקולן הצעיר (באנגלית: Young Mr. Lincoln) הוא סרט ביוגרפי אמריקאי משנת 1939 בבימויו של ג'ון פורד, עם הנרי פונדה בתפקיד הראשי.
העלילה היא על חייו של אברהם לינקולן בתור עורך דין צעיר בספרינגפילד (אילינוי) בטרם היכנסו לחיים הפוליטיים. דרמת המשפט בה ניצח היא בהשראת משפטו של ויליאם "דאף" ארמסטרונג עליו הגן לינקולן בהצלחה ("משפט האלמנך").
בשנת 2003 נבחר הסרט לשימור בארכיון הסרטים הלאומי של ארצות הברית שבספריית הקונגרס "על חשיבותו מבחינה תרבותית, היסטורית ואסתטית".
תקציר העלילה
1832, אברהם לינקולן הוא בעל חנות בעיירה ניו סאלם, אילינוי. למקום מגיעה משפחה נודדת והאב מבקש לקנות בגדים לילדיו אך אין לו כסף, לינקולן מסכים לתת לו סחורה תמורת חבית מלאה בספרים ובתוכם ספר החוק "Blackstone's Commentaries". הוא מתעמק בספר ומנהל שיחות נפש עם חברתו אן רטלדג' (אן וויבר) שמעריצה את חכמתו והשכלתו. לאחר שהיא מתה בגיל צעיר הוא מניח פרחים על קברה ומחליט לעבור ב-1837 לספרינגפילד (אילינוי) ולפתוח שם משרד ביחד עם חברו, ג'ון סטיוארט (אדווין מקסוול).
משפחת קליי גרה בחווה קטנה בפאתי העיר. לאלמנה אביגייל (אליס בריידי) שני בנים - מאט (ריצ'רד קרומוול) ואדם (אדי קווילן) ושתי בנות. שני הבנים מסתבכים בקטטה עם תושב העיר, סקראב ווייט. הוא נופל והם בורחים והאולר של מאט נופל מכיסו. לפתע יוצא ג'ון קס (וורן בונד) מבין העצים, גוחן על ווייט וצועק שהוא מת/נרצח.
שני הבנים נעצרים ונכלאים אבל ההמון הנסער והשתוי מסתער על תחנת המשטרה ומבקש לעשות בהם לינץ'. לינקולן עומד בפתח ומצליח להרגיע את ההמון באמרו שהחשודים יעמדו למשפט והוא העורך דין שלהם וזקוק להם במקרה הראשון החשוב לו כעורך דין.
מרי טוד מתרשמת מלינקולן ומזמינה אותו לנשף לשם היא מגיעה עם המחזר שלה סטיבן דאגלס (מילברן סטון), יריבו הפוליטי של לינקולן. היא מתרשמת יותר מאופיו של לינקולן ונוכחת בכל ישיבות בית המשפט בפרשת הרצח.
המשפט נראה אבוד אבל לפני שקס עוזב הוא עוצר בעדו ומוכיח לבית המשפט כי לפי אלמנך האיכרים שקיבל מאביגייל קליי, בשעת הרצח הירח כבר היה מוסתר ובמקום הייתה חשיכה. הוא מאשים את קס כי התקרב לסקראב השכוב, מצא את הסכין שנשמט ממאט ודקר אותו למוות בגלל סכסוך שהיה ביניהם. קס נשבר ולינקולן זוכה לאהדה גדולה אפילו מיריבו סטיבן דאגלס.
לינקולן עולה על גבעה ופניו לעבר קריירה גדולה.
ישמח חתני (סרט)
ישמח חתני הוא סרט קולנוע ישראלי בבימויו של אמיל בן שמעון על פי תסריט של שלומית נחמה. הסרט יצא לאקרנים ב-29 בספטמבר 2016, והיה מועמד ל-5 פרסי אופיר. נקרא על שם פיוט בשם זה שמקובל לשיר בקרב יהודי קהילות המזרח ושמלווה חתונות ועליות לתורה. הפיוט משמש גם כשיר הנושא של הסרט בביצוע שרית חדד. הוא היה הסרט הנצפה ביותר בבתי הקולנוע בישראל ב-2016, עם 331 אלף צופים.
הסרט הופק בתמיכה כספית של המיזם לקולנוע ולטלוויזיה בירושלים. את המוזיקה לסרט הלחינה אהובה עוזרי, זמן קצר לפני מותה.
בספטמבר 2016 השתתף הסרט בפסטיבל הסרטים הבינלאומי בטורונטו.
בספטמבר 2018 שודר הסרט בערוץ קשת 12, והיה התוכנית הנצפית ביותר באותה השבוע ,עם רייטינג של 15.3% ו-418 אלף צופים.
בספטמבר 2019 החלו צילומי סדרת טלוויזיה בת 8 פרקים המבוססת על הסרט אשר עלתה לשידור ב-7 באפריל 2021 בקשת 12.
עלילה
קהילת מוסאיוף השלווה והאוהבת מתאספת לחגוג את בר המצווה של אושר בעלייה לתורה בבית הכנסת הקהילתי. החגיגה מופרעת בשל התמוטטות עזרת הנשים הגורמת לפציעתם של כמה מחברי הקהילה ומביאה לתרדמתה של אשת רב בית הכנסת. התרחשויות אלה מביאות את הרב למצב נפשי קשה. ציון, סבו של אושר, מטפל בו במסירות ודואג שלא יחסר לו דבר.
הקהילה מתקשה להתאושש מהאסון הקשה שפקד אותה וגם מחפשת מקום תפילה חלופי עד שבית הכנסת ישוקם. כשזה נמצא בדמות חדר אחר בשכונה, לא מצליחים החברים למצוא אפילו מניין המינימלי לקיום התפילה, עד שהרב דוד, צעיר ומסור להלכה תושב השכונה, מנצל את ההזדמנות כדי לקבץ סביבו את גברי הקהילה. הוא משתמש בסמכותו ובכריזמה שלו כדי להנחות את הגברים לעודד את נשותיהם להתחזק בצניעות, תוך שכנועם שהאסון שפקד את בית הכנסת קשור לחוסר הקפדה זו במצוות. הנחיות אלה של הרב מביאות אותו לעימות עם אתי, סבתו של אושר, וגוררות סכסוך מתמשך בין הגברים לנשים ואף בין הנשים לבין עצמן. השיא מגיע כאשר הרב מחליט על דעת עצמו לייחד את הכסף שאספו הנשים לשיפוץ עזרת הנשים לכתיבת ספר תורה, בטענה כי מעשה זה קודם מבחינה הלכתית לשיפוץ העזרה.
העימות מביא את נשות הקהילה להפגין מול הישיבה שבה מלמד הרב דוד והוא מגיע לסיומו רק בעזרתו של נפתלי, אחד מתלמידי הרב, המתנגד למעשי רבו ומבקש לשאת לאשה את אחייניתה היתומה של אתי.
סיטי טרנספורמר
סיטי טרנספורמר היא יצרנית מכוניות עירניות ישראלית שבסיסה בתל אביב. היא הוקמה בשנת 2014 על ידי ד"ר אסף פורמוזה יחד עם פרופסור יוהאן טומפורדה, שהעלה את הרעיון לפתוח את חברת סמארט.
ריינו (מתאבק)
טרנס גוידו גרין (באנגלית: Terrance Guido Gerin; נולד ב-7 באוקטובר 1975) הוא מתאבק אמריקאי, הידוע בשם הבמה ריינו (Rhyno).
סיטי טרנספורמר
היסטוריה
רכבה הראשון, סיטי טרנספורמר CT1, נועד לסייע בפתרון בעיית החניה בישראל, על ידי קיפול המרכב החיצוני שלו לתפיסת מקום חניה קטן יותר , ארבעה כלי רכב כאלו נמשלים לתפיסת חניה אחת של מכונית רגילה. החברה מעוניית בפחות זיהום אוויר ולכן רכבה הוא חשמלי. המכונית הראשונה שלה מיועדת להובלת משלוחים בעיר, רכב שיתופי, והתניידות קלה בעיר.
ריינו (מתאבק)
ביוגרפיה
גרין נולד בדטרויט והוא בעל שורשים איטלקיים. בספטמבר 1994 החל גרין להיאבק בבית ספר להיאבקות בוינדזור, אונטריו. בשנת 1995 רשם ארבע הופעות ב-WCW תחת שם הבמה "ריינו ריצ'רדס". לאחר מכן, הופיע כמה שנים במספר ארגוני היאבקות, ובין היתר רשם כמה הופעות ב-WWF (כיום ה-WWE) וגם ב-CWA, שם זכה פעמיים באליפות הזוגות.
סיטי טרנספורמר
היסטוריה
לקראת הנפקת הרכב בתל אביב גייסה החברה 15 מיליון שקל. המכונית הוצגה לאחר כמעט שמונה שנים של ניסיונות בפיתוח אבות טיפוס.
ריינו (מתאבק)
ביוגרפיה
בשנת 1999 הצטרף ל-ECW. באפריל 2000 זכה באליפות הטלוויזיה של ECW לאחר שניצח את טאג'ירי, באוגוסט הפסיד את התואר לקיד קאש, אך השיב לעצמו את התואר בחלוף 5 ימים. באירוע השלם וצפה Anarchy Rules הגן על התואר מול רוב ואן דאם. בינואר 2001 זכה ריינו באליפות העולם של ECW לאחר שניצח את הסאנדמן.
סיטי טרנספורמר
היסטוריה
בסוף ספטמבר 2021 הודיעה קבוצת לובינסקי כי תשקיע בסיטי טרנספורמר וגם קנתה 2.5% ממניותיה של סיטי טרנספורמר.
ריינו (מתאבק)
ביוגרפיה
במרץ 2001 הצטרף ל-WWF. כחודש לאחר מכן זכה באליפות ההארדקור לאחר שגבר על קיין. בספטמבר של אותה השנה באירוע בלתי נסלח, גבר ריינו על טאג'ירי וזכה באליפות ארצות הברית. לאחר מכן, באותה השנה הוא נפצע בצווארו ולאחר כמעט שנה וחצי של שיקום חזר בפברואר 2003 לארגון, שכבר שינה את שמו ל-WWE והיה חלק מסמאקדאון. ברסלמניה 19 השתתף בקרב משולש על אליפות הזוגות של ה-WWE, כאשר הוא וכריס בנואה, הפסידו לקבוצת אנגל (צ'ארלי האס ושלטון בנג'מין). בשנת 2004 התאבק ריינו נגד בנואה על תואר אליפות ה-WWE, אך הפסיד לו. באפריל 2005 שוחרר מה-WWE, כאשר הופעתו האחרונה הייתה באירוע ECW One Night Stand, שבו הפסיד לסאבו.
בשנת 2005 הצטרף ל-TNA, שם זכה באליפות העולם של ה-NWA. לאחר מכן התאבק בארגוני היאבקות עצמאיים, ובין השנים 2011 ל-2013 התאבק ב-Ring of Honor.
צ'לסי קיין
צ'לסי קיין סטאוב (באנגלית: Chelsea Kane Staub; נולדה ב-15 בספטמבר 1988) היא שחקנית וזמרת אמריקאית. היא ידועה בשל תפקידה כסטלה מאלון בקומדיית המצבים של ערוץ דיסני "ג'ונאס", ותפקידה כריילי פארין בסיטקום "בייבי דאדי".
ביוגרפיה
סטאוב נולדה וגדלה בפיניקס שבאריזונה, כבתם היחידה של ג'ון ובקי סטאוב. היא בוגרת תיאטרון "עמק הנוער". היא למדה שנה אחת בתיכון ולאחר מכן עברה ללוס אנג'לס.
קריירה
בשנת 2007 קיבלה סטאוב את תפקידה הקולנועי הראשון כמרדית בקסטר, היריבה של בנות הבראץ, בסרט הלייב אקשן "בראץ: הסרט", המבוסס על סדרת בובות האופנה "בראץ". בסרט היא ביצעה שני שירים מתוך הפסקול. באותה שנה היא קיבלה תפקיד ראשון בתיאטרון.
בשנת 2008 היא הופיעה בסרט של ערוץ דיסני "חנון על הזמן". בנוסף היא הופיעה בפרק בסדרה "המכשפים מוויברלי פלייס" ובסרט "התאהבתי בכוכב". בשנת 2009, היא זכתה בפרס בחירת הנוער בקטגוריית "כוכבת הטלוויזיה".
בשנת 2009 החל לגלם את מעצבת האופנה סטלה מאלון עם האחים ג'ונאס בסדרה של ערוץ דיסני "ג'ונאס", וב-2010 בעונתה השנייה. בנוסף היא דיבבה את אחד התפקידים הראשיים בסדרת האנימציה "הדגים".
בשנים 2012–2017 סטאוב שיחקה בתפקיד ראשי בקומדיית מצבים "בייבי דאדי" ברשת ABC Family, וגילמה את ריילי פארין במשך 6 עונות.
בית הכנסת עץ חיים (כרתים)
בית הכנסת עץ חיים הוא בית כנסת יהודי אורתודוקסי בעיר העתיקה של בחאניה באי היווני כרתים. הוא בית הכנסת היחיד ששרד בכרתים את מלחמת העולם השנייה ושואת יהודי יוון, לאחר שנפגע מההפצצות גרמניה הנאצית. זהו גם השריד היחיד שנותר מהקהילה היהודית הרומניוטית של האי.
היסטוריה
במקום בו עומד בית הכנסת נבנתה במאה ה-15 כנסייה קתולית. כנסייה זו נהרסה במהלך המצור על העיר בשנים 1535–1540 על ידי העות'מאנים. במהלך בניית חומות העיר חאניה דווח שבבניה השתתפו 36 יהודים שעבדו בהתנדבות. בשנת 1560 הוונציאנים ששלטו באי, נתנו או מכרו את הכנסייה שנהרסה ליהודים, כדי לבנות לעצמם בית הכנסת, בחאניה היה בית כנסת שני, שנקרא בית הכנסת בית שלום שנהרס במלחמת העולם השנייה.
עד שנת 1944 חיו בחאניה כ-270 יהודים. יחד עם כ-15 יהודי הרקליון, הם היוו את הקהילה היהודית שנותרה בכרתים. בשעות המוקדמות של 20 במאי 1944 עצרו הגרמנים את חברי קהילת חאניה והעבירו אותם בתחילה לכלא אגיה. הם שהו שם מספר ימים. לאחר מכן הם הועברו במשאיות להרקליון שם הועלו על האונייה "טנאיס". יחד עם היהודים על הסיפון היו עוד כ-600 לוחמי מחתרת נוצרים ושבויי מלחמה איטלקים שנשבו בכרתים. המטרה הייתה להעבירם למחנה ריכוז, ככל הנראה לאושוויץ. אבל מול מילוסטה טורפדה הספינה על ידי צוללת בריטית. לא היו ניצולים מהאירוע.
במהלך הפצצת חאניה ב-1941 ניזוקה העיר העתיקה קשות ובית הכנסת "בית שלום" נהרס כליל. השמדת הקהילה היהודית של חאניה ב-1944 סימנה את קריסתו ההדרגתית של בית הכנסת "עץ חיים". השימוש בבניין נזנח. לאחר המלחמה המקום תפקד כמחסן, וכאורווה, כשבמשך שנים אחדות התגוררו במקום ארבע משפחות.
לאחר רעידת האדמה בשנת 1994, בית הכנסת נהרס. בשנת 1995 פתח ניקוס חנן סטברולאקיס, אז מנהל המוזיאון היהודי של יוון, קמפיין לשיקום בית הכנסת עץ חיים. הוא הצליח לגייס את התרומות הנדרשות לשיקום בית הכנסת. העבודה החלה בשנת 1997 ונמשכה כשנתיים. בית הכנסת המשוקם נחנך ב-10 באוקטובר 1999. שני ספרי תורה הוכנסו לבית הכנסת והתקיים טקס קביעת המזוזות. לאחר מכן התקיימה התפילה המסורתית וטקס קבלת השבת.
לאחר ששוקם, הפך בית הכנסת (עם המקווה שלו) ליעד תיירותי ומשך אליו ביקורים של מכובדים זרים כמו מלכת ספרד סופיה ומלך יוון קונסטנטינוס השני, שערך ביקור פתאומי וללא הודעה מראש באתר במרץ 2006.
בית הכנסת נתפס כסמל לדו קיום. באופן ייחודי, כמעט כל חברי הקהילה המקומית אינם יהודים וצוות בינלאומי מטפל בצרכי הדת של הקהילה. מדי פעם מבקר בקהילה רב בעיקר (בחגים) שמסוגל לתקוע בשופר. נוצרים ומוסלמים מוזמנים לבקר בבית הכנסת. למרות העבר הרומניוטי של הקהילה, הקהילה מתפללת בעיקר בנוסח הספרדי של יהודי יוון ופיתחה נוסח הגדה של פסח משלה.
בית הכנסת היה יעד לפיגועי הצתה בינואר 2010; ב-5 וב-16 בינואר, הוצתו שריפות בתוך בית הכנסת ומחוץ לבית הכנסת הושארה חפיסת סבון במהלך האירוע השני, ככל הנראה כדי לתת לאירוע אופי של איום אנטישמי. ביוונית נפוץ הביטוי האנטישמי המאיים "אני אהפוך אותך לסבון". כיבוי השריפה הראשונה התבצע במהירות. באירוע השני השריפה השמידה 2,500 ספרים וכתבי יד נדירים. שני גברים בריטים בני 23 ו-33, וגבר יווני בן 24, נעצרו לאחר שני הפיגועים זאת לאחר שהגבר היווני הודה במשטרה במעשה. באירוע הראשון השתתפו עוד שני אמריקאים שלא נתפסו על ידי המשטרה. הנזק הסתכם ב-200,000 יורו.
מבנה בית הכנסת
הבניין הראשי נבנה בדומה לבניין בית הכנסת בקורפו. ארון הקודש ממוקם בקיר המזרחי.
התחדשות בית הכנסת
ספר תורה חדש הוכנס בתאריך 27 למאי 2023 לבית הכנסת, לרגל חג השבועות. את יוזמת ספר התורה יזמו חבריו של Nikos Stavroulakis, ניקוס סטברולקיס, ששיקם בחייו את בית הכנסת. הספר נכתב על שמו ולזכרו. על ניקוס סטברולקיס האומן ראה קישור ב"קישורים חיצוניים".
מבחן בית-עץ-אדם
מבחן בית-עץ-אדם (באנגלית: House, Tree, Person, בראשי תיבות: HTP) הוא מבחן אישיות השלכתי, המיועד להערכת מאפייני האישיות ועולמו הרגשי של האדם. המבחן משמש כלי אבחון המועבר על ידי פסיכולוגים קליניים, חינוכיים ותעסוקתיים. במבחן מקבל הנבדק הוראה קצרה ועמומה (גירוי) לצייר בית, עץ ודמות אדם, ולאחר ביצועה הוא מתבקש לספר על הציורים שצייר, כל זאת מתוך הנחה כי בעת הציור הוא משליך מעולמו הפנימי על הדף. הבודק במבחן משתמש בכלים ובמיומנות שרכש לשם פירוש והבנת עולמו של הנבדק דרך הציורים.
בדרך כלל מבחן זה מועבר לנבדק כחלק מסדרת מבחני אישיות ואינטליגנציה, כמו מבחן רורשאך, מבחן TAT (או מבחן CAT לילדים צעירים), מבחן בנדר ומבחן וכסלר. הבודק עורך אינטגרציה של הממצאים העולים ממספר מבחנים, וזו מהווה בסיס להערכת אישיותו של הנבדק מבחינה קוגניטיבית, רגשית, תוך-אישית ובין-אישית.
המבחן ושיטת הניתוח שלו ספגו ביקורת בשל בעיות משמעותיות בתוקף שלו. יתרה מכך, הוא אף הוגדר כאחד המבחנים החלשים ביותר מבין המבחנים ההשלכתיים. אך במספר מחקרים שנערכו בעשורים האחרונים נמצאו תוצאות חיוביות לגבי תוקף המבחן בקרב מספר אוכלוסיות מחקר ספציפיות.
התפתחות המבחן
בשנת 1926 פרסמה הפסיכולוגית האמריקאית פלורנס גודינאף (Florence Goodenough) את מבחן ציור איש (DAP) ככלי להערכה קלינית בספרה "הערכת אינטליגנציה בציור" (Measurement of Intelligence by Drawings). המבחן פותח תחילה במטרה להעריך אינטליגנציה של ילדים. גודינאף פרסמה בספרה הוראות העברה ומתן ציונים (ציינון) קפדניות למבחן לצד דוגמאות. פיתוח המבחן נחשב פריצת דרך בתקופה בה היו מבחני האינטליגנציה הבלתי-מילוליים בעלי מהימנות ותוקף נמוכים. מחקרים שנעשו בתקופתה על מבחן ציור איש מצאו מתאם גבוה בינו לבין ציוני מבחני אינטליגנציה כתובים אחרים.
הפסיכולוגית קארן מחובר (Karen Machover) הייתה הראשונה שהשתמשה בציור דמויות אנוש כשיטה לאבחון האישיות. קלינאים אחרים השתמשו גם בציורי עץ ובית ככלי הערכה. אך איחוד שלושת היסודות הללו למבחן בית-עץ-אדם נזקף בדרך כלל לפסיכולוג ג'ון באק (John Buck), שפירט במאמרו משנת 1948 את השיטה, את הוראות ההעברה ואת אופן מתן הציונים. במקור, פיתח באק את הכלי כמבחן אינטליגנציה, אולם בהמשך פותחו מבחני אינטליגנציה מדויקים יותר, ולכן השימוש בו למטרה זו הופסק.
שימושים במבחן
מבחן בית-עץ-אדם הוא כלי המסייע לפסיכולוג להשיג מידע אודות מידת הרגישות, הבגרות והגמישות של האישיות, על מידת האינטגרציה שלה וכן על האינטראקציה של האדם עם סביבתו. השימוש במבחן נפוץ בקרב פסיכולוגים קליניים, חינוכיים ותעסוקתיים, כדי לאבחן מטופלים, או לצורך מיון והתאמה בתהליכי השמה, קבלה לעבודה, לימודים וכדומה.
המבחן מועבר לילדים ולמבוגרים. למבוגרים רבים ישנם מנגנוני הגנה מתוחכמים יותר, ונדרשת משימה השלכתית כדי להביא אותם לבטא את הדפוסים המגבילים או התוקפניים באישיותם. מבחן בית-עץ-אדם מציג גירוי המוכר לכלל האוכלוסייה – האדם נחשף במהלך חייו לאינספור בתים, עצים ואנשים, וההנחה היא כי רק את אלו שעמם הוא מזדהה וחש אליהם קרבה, הוא יבחר כאובייקט לציור וישליך עליהם באופן לא מודע את עולמו הפנימי.
שימושים נוספים למבחן:
הבחירה באובייקטים בית-עץ-אדם
מחקרים רבים איששו את הטענות בדבר המשמעות האישית והפוטנציאל הסימבולי של המושגים "בית", "עץ" ו"אדם". מושגים אלו נבחרו בשל היותם מוכרים לכולם, כולל לילדים צעירים, קל לקבלם כנושאים לציור, הם מעוררים התבטאות כנה וחופשית, והם בעלי משמעות סימבולית בלתי מודעת.
הם מנו את היתרונות בצירופן יחד של שלוש המטלות של ציור בית, ציור עץ וציור אדם:
הפסיכולוג קארל קוך (Karl Koch) טען שלנבדק קל יותר לייחס תכונות שליליות לעץ מאשר לאדם, משום שהעץ נתפס כפחות קרוב אליו. בנוסף, נמצא כי בניגוד לציור אדם, ציור העץ אינו נוטה להשתנות במבחנים חוזרים, גם לא לאחר פסיכותרפיה ממושכת.
רצף הציורים מאפשר לנבדק להתחיל מהציור הנייטרלי יחסית (הבית), ולעלות באופן הדרגתי אל הציור הטעון ביותר מבחינה רגשית (האדם).
ההנחיות לנבדק
במבחן בית-עץ-אדם, לצד הביטוי החופשי, ישנן מספר הגבלות לצורך סטנדרטיזציה: בהעברת המבחן, יש להקפיד על הנחיות, כלים ותנאים אחידים לכל הנבחנים, כדי לשמור על מהימנות ותוקף המבחן.
לפי המקובל, הנבדק מקבל עיפרון מספר 2 ומחק, ארבעה דפים של נייר לבן, כל דף באורך ורוחב של 17–21 ס"מ. ההנחיה היא קצרה ואחידה: "צייר בית, עץ ואדם (לפי סדר זה) באופן הטוב ביותר שביכולתך". את הבית הוא מתבקש לצייר במאונך לצלע הארוכה של הדף. כשהנבדק מסיים את ציור האדם הוא מתבקש לצייר דמות נוספת, הפעם מהמין השני. לאחר שלב הציורים ניתנת לנבדק הזדמנות לתאר, להגדיר ולפרש את הציורים שלו ולהעלות אסוציאציות לגביהם.
במהלך הציור הנבדק יכול למחוק כרצונו, אין מגבלת זמן והוא אינו מורשה להיעזר בכלים נוספים, כגון סרגל. אם הנבדק טוען שאינו יודע לצייר או כי אינו יצירתי, נאמר לו שהמבחן אינו בודק כישורים אמנותיים, וכי אין דרך אחת שהיא "הנכונה".
קיימות גרסאות שונות להעברת המבחן. ישנם בוחנים המעבירים את המבחן בשני שלבים: בשלב הראשון הנבדק מתבקש לצייר את כל ארבעת הציורים עם צבעים, ובשלב השני עם עיפרון. בגרסה אחרת יש המבקשים מהנבדק בסיום הציורים לספר סיפור על כל אחד מהציורים. יש המבקשים בסיום להוסיף ציור משפחה.
פרמטרים כלליים להבנת הציורים
בניתוח הציורים, הבודק מייחס חשיבות לפרטים רבים ולאינטגרציה ביניהם. הניתוח הוא שיטתי ונעשה כתהליך אנליזה וסינתזה של הממצאים. לצד ההתייחסות להיבטים המבניים, כמו איכות הקו, מיקום הציור על הדף, הפרופורציות, מידת הפירוט והדיוק והשלמות, ישנה התייחסות גם להיבטים ההבעתיים, כלומר הבעות הפנים ותנוחות, של כל ציור בפני עצמו וביחס לאחרים.
הניקוד ניתן באופן כמותי אובייקטיבי וכן באופן איכותני וסובייקטיבי. הניתוח הכמותי מערב ניתוח של פרטי הציור, על מנת להגיע להערכה כללית של יכולות הנבדק בעזרת שיטת ניקוד שנכתבה על ידי יוצרי המבחן. עם זאת, השימוש העיקרי למבחן הזה נקשר לסכמה האיכותנית, שבה הבודק מנתח באופן סובייקטיבי את הציורים ואת התגובות לשאלות, באופן שמעריך את אישיות הנבדק.
בכל אחד מהציורים (בית, עץ ואדם) נבדקים פרמטרים ספציפיים. עם זאת קיימים מאפיינים יסודיים המשותפים לכולם:
ציור בית
ציור הבית מייצג את המקום שבו גר האדם, ומעורר בנבדק אסוציאציות הקשורות לחיי הבית וליחסים בתוך המשפחה. ציור הבית יכול לשקף את יחס הנבדק לבני המשפחה ואת חוויית המשפחה שלו. ראשית מתייחס המאבחן לרושם הכללי שהציור יוצר, ולאחר מכן לפרטים: הגג מייצג את עולם הדמיון, קירות הבית מייצגים את חוזק האגו, הדלת והחלונות מייצגים את הפתחים דרכם נעשה הקשר עם הסביבה. הפסיכולוג רוברט ברנס (Robert C. Burns) הציע אלטרנטיבה וקרא להתייחס לבית כמייצג את אמו של המטופל.
ציור אדם
ציור אדם יכול לשקף דימוי עצמי או דימוי אידיאלי (כאשר הנבדק מצייר מה שהיה רוצה להיות ולא מה שמרגיש), או אחר משמעותי (כאשר על הציור מושלכת דמות נוכחית, או מן העבר, שהייתה לה השפעה על הנבדק). בציור אדם ניתן פירוש לכל רכיב ספציפי: לראש אשר מתקשר לשליטה ולאינטלקט; לגוף אשר מתקשר לרגשות, לעשייה, למיניות וליצרים; ואילו הפנים כמשמשות מקור לסיפוק תחושתי ולייצוג ערנות וקשר עם הסביבה. ישנה חשיבות גם לפירוש סימנים נוספים: גודל הדמות, איכות הקו, מחיקות מופרזות, תנועת הדמות, בחירת המגדר של הדמות הראשונה (בדרך כלל כל אדם בוחר לצייר תחילה את בן מינו) ותשומת לב לעיוותים והשמטות, היכולים להעיד על קונפליקט עם אותו חלק.
באופן זה עשויה להתקבל תמונה מלאה של הקונפליקטים וההגנות כפי שהן מסודרות באופן היררכי במבנה האישיות של הנבדק.
יתרונות הכלי
המבחן מורכב מחלקים שאינם מילוליים, הציורים, היעילים בעיקר עבור אנשים שאינם מילוליים במיוחד, וכן מחלקים מילוליים, ההתייחסות המילולית לציור, דבר המעניק הזדמנות להביא לידי ביטוי בצורה ישירה או סמלית את התחושות של הנבדק ולהצביע על תפיסת המציאות שלו. צורת הביטוי של הציור מאפשרת לנבדקים הנמצאים במצב רגרסיבי להביא לידי ביטוי את הפוטנציאל שלהם, יותר מאשר בשיטות אחרות. יתרון נוסף קשור לכך שבמהלך המבחן הנבדק יכול לשים לב כי פרט כלשהו בציור הוא משמעותי במיוחד עבורו.
ביקורת על הכלי
טרם אוששה תקפות סטטיסטית של נקודות הניתוח האיכותניות והכמותיות. כמו כן, נמצא כי ניתוח המבחן עלול לגרום לזיהוי-יתר של פתולוגיות, ונראה כי הכלי אינו מותאם לעבודה עם אוכלוסיות מגוונות מבחינה אתנית או תרבותית. בנוסף לבעיות התוקף, מבוגרים מסרבים לעיתים לצייר, ונבדקים רבים מתארים את ההיבחנות במבחן הזה כלא נעימה, ולטענתם המבחן ארוך ומייגע. הפסיכולוג, האוורד מ. קנוף ( Howard M. Knoff) העלה שאלה בנוגע לשיקולי עלות מול תועלת, שכן עריכת מבחן השלכתי שכזה וניתוחו אורכים זמן, עלותו הכלכלית גבוהה ולעיתים השימוש בו מצריך הערכה נוספת. עקב הביקורת הנרחבת על הכלי ועל תקפותו, לא נכלל יותר המבחן כחלק מלימודי הליבה בפסיכולוגיה קלינית, ופסיכולוגים אינם נדרשים יותר להעבירו כחלק מתהליך ההכשרה הפורמלי.
למרות חסרונות אלו, הדעה הרווחת בקרב המשתמשים בו היא כי למבחן זה יש ערך רב בזכות יכולתו להעריך את האישיות השלמה, כפי שהודגם במספר מחקרים בעשורים האחרונים. בכל מקרה, מאפיינים ספציפיים שעולים מציור מסוים משמשים לאימות בלבד של מסקנות כלליות בהערכת אישיות הנבדק; מאבחנים נדרשים להתייחסות כוללנית אל הציור ואל כלל הציורים בהערכה שהם נותנים למאפיינים של האישיות, ותוך שילוב אינטגרטיבי עם כלים אחרים בהערכה שמצביעים על אותם מאפיינים (למשל, אם עולה מאפיין של ערך עצמי ירוד בשל הקטנה של ציור העץ, נדרשים מאפיינים נוספים כדי להסיק על כך לגבי הנבדק - הן בציור העץ, הן בציורים האחרים, והן בכלים נוספים שמועברים באותה הערכה).
מחקרים עדכניים
אף על פי שישנה ביקורת נרחבת לגבי תקפות ומהימנות המבחן, כלי זה נמצא בשימוש נפוץ בקרב קלינאים בעבודתם עם מבוגרים וילדים.